कमांडेट पीटीएस कैलाशसिंह ने बताया कि राजस्थान पुलिस ट्रेनिंग सेंटर में 9 माह तक दिए गए प्रशिक्षण में शारीरिक व्यायाम,योग और परेड के अलावा विभिन्न हथियारों जैसे एके-47 को चलाने की ट्रेनिंग के साथ साथ सेल्फ लोडिंग राइफल इत्यादि चलाने का प्रशिक्षण दिया गया। महिला प्रशिक्षार्र्थिओं को विधि और कानून का ज्ञान भी दिया गया जिससे भारतीय दंड संहिता, साक्ष्य अधिनियम और दंड संहिता इत्यादि का प्रशिक्षण दिया गया। यह महिला प्रशिक्षणार्थी राजस्थान के अनुसूचित जन जाति क्षेत्र के मूल निवासी है। विभिन्न जिलों की इन महिला कांस्टेबलों ने नौ माह में बेसिक, इंडोर व आउटडोर प्रशिक्षण पूर्ण किया है।